**ZAPISNIK 3. RODITELJSKEGA SESTANKA, dne 10.5.2017 s pričetkom ob 16. uri**

Dnevni red:

1. Dejavnosti do konca šolskega leta
2. Izlet
3. Analiza ankete
4. Predlogi in pobude za naslednje šolsko leto
5. Razno

Na začetku je vzgojiteljica Tatjana Zupan vse zbrane lepo pozdravila in jim predstavila dnevni red. Pripomb in predlogov glede dnevnega reda ni bilo.

1. točka: Ga. Tatjana Zupan predstavi dejavnosti, ki se bodo zgodile do konca šolskega leta v skupini Sončki: **- Gasilsko tekmovanje**, ki bo potekalo 20.5.2017 v Loki pri Zidanem mostu. Gasilci so: Nika, Ela, Tjaša, Tim, Lana, David, Lovro, Maj, Rene in Lan. Glede prevoza še ni točnih podatkov, praksa je, da gasilci organizirajo avtobusni prevoz. Starši naj gredo z lastnimi avtomobili. Leto bo razglasitev verjetno isti dan v Loki. Odhod ob približno 9. uri izpred šole. Točne podatke še sporočimo. Starše naprošamo, da imajo otroci gasilci v vrtcu rezervna oblačila.  
    **- Cicizbor** – otroci od 3. leta dalje so vključeni v zborček, ki ga vodi učiteljica Ana Vrhovšek. Revija predšolskih pevskih zborov bo potekala 23.5.2017 v Sevnici. Za otroke imamo organiziran prevoz izpred šole ob približno 17. uri. Točne podatke dobijo starši naknadno. Starši gredo z lastnim prevozom.  
    **- Plavanje v Hrastniku** – izvedli ga bomo 6.6.2017. Udeležijo se ga otroci, ki bodo oz. so v letošnjem letu stari 5 in 6 let. Prispevek staršev je 3,4 €, ki ga poravnajo preko šolske položnice. Otroci morajo s seboj obvezno imeti rokavčke, brisače in spodnje perilo, oblečeni naj bodo že v kopalkah. Malico dobijo v šoli.  
    **- Spanje v vrtcu** bomo imeli, ko bo toplejše vreme.  
    **- Kolesarjenje** bo potekalo v dopoldanskem času na šolskem igrišču. Takrat otroci s seboj pripeljejo kolesa oz. poganjalčke.  
    **- Orientacijski pohod** bomo izvedli v dopoldanskem času.   
    **- Igre brez meja** bodo ravno tako potekale v dopoldanskem času.   
    **- Zaključek** bomo imeli 6.6.2017 popoldne. Dobili smo ponudbo lutkovne skupine iz Sevnice, ki bo pripravila predstavo ter slavnostno podelila priznanja in nagrade za bralno značko. Prispevek staršev bo 2 € na otroka.  
     
    Ga. Lidija Martinčič je povedala, da bodo v skupini Račke izvedli enake dejavnosti s skupino Sončki, razen kolesarjenja, ki bo zaradi prostorske stiske potekalo drug dan. Prav tako morajo izvesti še **rolanje** za Malega sončka, spanje v vrtcu pa so že imeli v mesecu aprilu. Gasilci v skupini Račke pa so: Matic, Jan, Gal, Gašper, Ana, Anja, Eva U., Eva G., Svit in Alja. Tudi za njih naprošamo starše za rezervna oblačila.
2. točka: na izlet se obe skupini hkrati odpravimo v Piran. Tam se bomo peljali z ladjo s steklenim dnom in si ogledali akvarij. Cena Avtobusnega prevoza bo od 520€ do 530€, vstopnini za ladjo in akvarij pa 10€ za otroke in 12€ za odrasle. V skupini Sončki smo z novoletnimi voščilnicami in papirjem v dveh letih zbrali 813 €, kar je zelo pohvalno. V skupini Račke pa so skupaj zbrali 463€. Ta denar bomo porabili pri stroških izleta. Hrano in pijačo imajo starši in otroci s seboj v nahrbtniku. Odhod izpred šole ob 6:45 uri, prihod v pozno popoldanskih urah.
3. točka: predstavljeni sta bili analizi anket obeh skupin. Ocene označene z 1 ali 2 niso bile argumentirane, kar smo predstavili tudi staršem in jih pozvali, da v bodoče pri taki oceni le to tudi obrazložijo. Na splošno so starši zadovoljni delom in strokovnim osebjem vrtca, nekaj pripomb, predvsem v skupini Račke je bilo kar se tiče jedilnikov in izbora zdrave prehrane. K pogovoru so bili pozvani vsi prisotni starši, ki so podali svoje mnenje. Strokovne delavke smo predstavile probleme hranjenja v vrtcu (izbirčnost, zavračanje hrane) in starše pozvale k sodelovanju pri uvajanju novih okusov in raznovrstnejše hrane. Ravnateljica, ga. Marija Brce nam je predstavila lokalne dobavitelje živil, prostorske omejitve v kuhinji, ki vplivajo na pripravo hrane ter povedala, da sledimo smernicam zdrave in uravnotežene prehrane.
4. točka: ena izmed mamic je predlagala, da bi bilo še več dni odprtih vrat med skupinama. Teden brez igrač je bil dobro sprejet s strani staršev, predvsem pa otrok.
5. točka: starši so pohvalili izbor plesne šole Bolero, zadovoljni so, da so otroci vključeni v pevski zbor. Na vprašanje zakaj otroci niso celo leto vključeni v pevski zbor, smo razložili, da smo, kar se tega tiče kadrovsko in zakonsko omejeni.  
   Vrtec bo čez poletje verjetno zaprt od 1.8. do 15.8.. Če starši v tem času nujno potrebujejo varstvo se lahko povežemo z vrtcem v Krmelju, vendar morajo starši to nujno sporočiti mesec dni prej.

Sestanek se je zaključil ob 17:30.

Zapisnik zapisala Jožica Krmelj.